Terzan 5

Den Terzan 5 ass e Kugelstärekoup am Stärebild Sagittarius, deen ufanks als 10,3 kpc (ca. 33.600 Lj) vun der Äerd an 2,4kpc vum galakteschen Zentrum ewech, ugeholl gouf. Miessunge vun 1996, 2007 an 2009 weisen awer datt e méi no bei eisem Sonnesystem ass. Aktuell Schätzunge ginn vun enger Distanz vun (5,9 ± 0,5) kpc ((19000 ± 1600) Lj) vun der Äerd aus. Den Terzan 5 gëtt awer weider zum Bulge vun eiser Galaxis gerechent.

De Koup am Joer 1968 vum Terzan Agop op Fotoplacke vum Observatoire de Haute-Provence a Südfrankräich entdeckt, woubäi den Terzan spéider aus Versinn de selwechte Koup nees nei "entdeckt" hat an an der Originalpublikatioun vun 1971 als Terzan 5 an 11 publizéiert hat.

Am Géigesaz zu de meeschte Kugelstärekéip, déi nëmmen aus enger Stärepopulatioun bestinn, entstoung Terzan 5 an zwéi Stéiss. Eng Populatioun entstoung virun 12 Milliarde Joer, an eng méi jonk viru 6 Milliarde Joer. E vergläichbaren Opbau war bis dohin nëmme vum Omega Centauri bekannt.

D'Ënnersich vum VLT weisen, datt den Terzan 5 méi eng grouss Mass huet, wéi ufanks ugeholl.

Am Terzan 5 goufen op d'mannst 20 Pulsaren entdeckt, dorënner de Millisekonnepulsar PSR J1748-2446ad dee bis elo als dee Pulsar bekannt ass deen am séierste rotéiert.Hitting the Pulsar Jackpot in Terzan 5 with the GBT, Verffentlëcht 12/2004, englesch

 Kuckt och 

 Um Spaweck 
 ESO 45/09 Pressematdeelung 
 Terzan 5 in „galactic globular clusters database“

Kategorie:Kugelstärekéip
Kategorie:Stärebild Sagittarius
Kategorie:Astronomesch Objeten, déi 1968 entdeckt goufen
Kategorie:Entdeckunge vum Terzan Agop